કુદરતી સંપતિની જાળવણી અર્થે ઉજવાતા દિવસોમાં વસુધૈવ કુટુમ્બકમની ભાવના સૌથી પહેલા રહેવી જોઈએ. પછી આપણી ને પારકી સંસ્કૃતિ. કારણકે, કુદરતી સંપત્તિનું સંવર્ધન કરવામાં કે નુકસાન પહોચાડવામાં કોઈ એક સંસ્કૃતિ કે દેશ કે લોકોનો ઈજારો નથી જ અને શક્ય પણ નથી. થોડું મોટું દિલ રાખીને આ સત્ય સ્વીકારવું જોઈએ. કુદરતી સંપતિને બગાડવામાં કે તેનું નુકસાન કરવામાં આપણે જેટલા જવાબદાર છીએ, તેટલા જ આપણે જાગૃત બનવાની કોશિશ કરીએ તો તેમાં શું કઈ ખોટું છે ? એક દિવસ પણ આપણે જો સભાનતાથી જીવશું તો તેમાં આખરે તો આપણું જ હિત છે ને !